Publication: Magyar Közlöny
Issue: MK-2007-92 (Year: 2007, Number: 92)
Era: 2004-2010
Section: 3. melléklet a 182/2007. (VII. 10.) Korm. rendelethez
Paragraph Index: 664

4. Biztosítsa a minisztériumok és a központi intézmények részére a védett – security – szolgáltatások mûködtetését. Az országos kormányzati hálózat nagysebességû kapcsolatot valósít meg mind a budapesti intézmények, mind a gerinchálózat elérési pontjain keresztül az ország területén mûködõ, elsõdlegesen közigazgatási és a közigazgatás mûködését támogató intézmények között. 1.3.1. Az EKG által biztosított szolgáltatások fõbb tulajdonságai Az intézményi hálózatok logikai elkülöníthetõsége biztosítható. A hálózatot számos intézmény használja, ezért garanciális és biztonsági szempontok miatt arra van szükség, hogy a jelenlegi, fizikailag is különálló rendszerekhez hasonló rugalmasság és logikai elkülönültség megvalósítható legyen. Ez a követelmény kielégíthetõ az ún. távközlési virtuális magánhálózatok (MPLS VPN-ek) kialakításával. Az egyes intézményi hálózatok között szabályozott kommunikáció mûködik az érintett intézmények igényei szerint, így megvalósul az intézményi hálózatok közötti szabályozott kapcsolat a hálózat fizikai topológiájának megváltoztatása nélkül. Léteznek olyan központi erõforrások, amelyekhez egyidejûleg több intézménynek is hozzá kell férnie, ezt a célt szolgálják az ún. extranetek is. A hálózat rendelkezésre állása azonos vagy jobb, mint a különálló megoldásokkal elérhetõ rendelkezésre állási szint. A hálózat a gerincszakaszokon biztosítja az infrastruktúrát nagy sávszélesség-igényû, multimédiás alkalmazások számára is (pl. videokonferencia stb.), a csatlakozó intézménynek magának kell a kapcsolat sávszélességérõl a csomópontig terjedõ szakaszra vonatkozóan gondoskodnia az EKG hálózatgazdájával egyeztetetten. 1.3.2. Alap infrastruktúra és az üzemeltetés jellemzõi Biztonsági vagy technikai indokok alapján az összeköttetésekben az optikai alapú technológia, ezen belül szolgáltatótól bérelt ún. „sötét szál” alkalmazása dominál Budapesten. A hálózat menedzselése teljes egészében a Miniszterelnöki Hivatal felügyelete alatt áll. A gerinchálózat szolgáltatásai országosan a megyei gerinchálózat elérési pontoknál (Point of Presence, PoP) állnak rendelkezésre. A PoP-ok feladata a fizikai infrastruktúra, az üzemeltetési környezet (helyiség, szünetmentes tápellátás 2007/92. szám stb.) biztosítása. Az üzemeltetés részét képezõ rendszerfelügyeletet és menedzsmentet a központi üzemeltetést felügyelõ szervezet végzi, távolról. A PoP-ok a Magyar Államkincstár kijelölt megyei telephelyein üzemelnek. Az üzemeltetés feladatát a 100%-os állami tulajdonú Kopint Datorg ZRt. Üzemeltetési Divíziója látja el. (A Kopint Datorg ZRt. fölött a tulajdonosi jogok gyakorlója a Miniszterelnöki Hivatalt vezetõ miniszter.) Ez a megoldás más, – vásárolt szolgáltatásokkal kiegészítve – képes biztosítani a szükséges szaktudást, ugyanakkor kezelhetõvé csökkenti a biztonsági kockázatot. Ez az üzemeltetési modell megfelelõen rugalmas számos központi felügyeletet igénylõ kormányzati informatikai feladat ellátására is (pl. kormányzati portál, ügyfélkapu stb.). 1.4. A kormányzati gerinchálózat néhány gazdasági kérdése A gerinchálózat a párhuzamos hálózatok üzemeltetési költségeinél (távközlési díjainál) lényegesen alacsonyabb pénzügyi ráfordítással (30–50%-os megtakarítással), és/vagy lényegesen nagyobb sebességgel (sávszélességgel), jobb minõségben és nagyobb üzembiztonsággal szolgáltatja az infrastruktúrát és a szolgáltatásokat az intézmények számára. A magasabb üzembiztonsági követelmény ugyanakkor a megyei elosztóponttól a az intézményi hálózat csatlakozási pontjáig terjedõ szakaszt esetenként költségesebbé teheti. A rendszer egészének alkalmazása azonban egyértelmûen költségcsökkentõ. A kialakított IP alapú hangátviteli lehetõség és kapcsolóközpont további jelentõs megtakarításokat tesz elérhetõvé azáltal, hogy az EKG-t hangátvitelre is használó intézmények intézményen belüli, és a rendszerhez csatlakozott társintézményekbe irányuló telefonforgalma díjmentes, de más – Magyarország területén belül maradó – telefonforgalmuk is csak a helyi hívásoknak megfelelõ díjszabás alá esik. A megtakarítások annak arányában növekednek, minél több intézmény kapcsolódik az EKG IP alapú hangátviteli hálózatához.

Source: https://magyarkozlony.hu/hivatalos-lapok/5b2dc95d0a01a88db24cbb4f1fcf6efc8bbaa8cb/dokumentumok/741a931d91fd5f11bc5b2c2426639d30b13076b9/letoltes